‏‏‏י' אלול תשע"ו

‏13 ספטמבר 2016

לכבוד

הנהלת "פגסוס"

# 

א.ג.נ.,

**הנדון: מכתב תודה לחברת "פגסוס" ובמיוחד למדריך פזי הרפז**

**טיול לצפון איטליה בין התאריכים: 25.8.16 עד 1.9.16**

חברת "פגסוס" חרטה על דגלה להגשים "טיול שהוא חלום".

מזה שנים, חברת "פגסוס" מצליחה להטביע חותם בעולם הטיולים המאורגנים לרחבי הגלובוס, וכל טיול בשבילכם הינו עולם ומלואו.

התנהלות זו ויכולת הבחירה שלכם במדריכים איכותיים, הופכים את הטיולים עמכם למוצלחים ביותר, אין ספק שתמיד נבחר ונמליץ על חברת "פגסוס" בבחירת חברת הטיולים שלנו ברחבי העולם.

בטיול לצפון איטליה, בין התאריכים: 25.8.16 עד 1.9.16 **התברכנו במדריך,**

**פזי** **הרפז**, שנטע בנו רצון עז לטיולים נוספים עימו ובחברת "פגסוס" אליה הוא משתייך.

נכונה האימרה: "המדריך עושה את הטיול".

זכינו למדריך מצוין, עם אישיות מופלאה, שהעניק לנו טיול מהנה, מרתק, מעניין וקסום לצפון איטליה הקסומה.

טיול שזמן רב ותקופה ארוכה ייזכר בתודעה.

זכינו להכיר אדם מקרוב, שהמוטו שלו: "כולם בשביל אחד ואחד בשביל כולם".

זוהי הדרך בה בחר לנווט אותנו המטיילים בצורה מרשימה ביותר, וגיבש אותנו יחד כמשפחה אחת, בדרכי נועם, בחיוך, בחן ובמאור פנים, בכבוד, ביחס אישי, באדיבות ובנדיבות, בעדינות ובמסירות והכל ברוח טובה ואוהדת. לא רצינו שהטיול יגיע לסיומו.

הטיול היה מדהים, מאורגן לתפארת, רווי חוויות ורשמים, נפעמות אנו מהנופים המרהיבים ביופיים, מיופיו של הטבע, "מהירוק בעיניים", מהימים, האגמים, הרים, נהרות ומפלים.

מתרבות והווי של אנשים אחרים, לא ישראלים, וכאשר אהבת האדם ואהבת הטבע נרקמות למילים ומוקדשות לקבוצת המטיילים בידע נרחב ובמסירות אין קץ, ביחסי אנוש מעולים ובאווירה של שלווה, ביטחון ורוגע, מה הפלא שנהננו מכל רגע ורגע.

וכאן ההזדמנות לומר לך פזי הרפז:

**תודה** – עמוקה על ההדרכה המעולה, על תשומת הלב האישית והחמה, ועל כך

שהובלת את הטיול בצורה מופלאה ומרתקת.

**תודה** – על הדיבור בגובה העיניים המלווה בהרבה צנעה וענווה, בסבלנות מעולה

וסובלנות מרובה ובאורך רוח.

**תודה** – על האכפתיות והדאגה לכל פרט ופרט לאורך כל הטיול עד סיומו המוצלח.

**תודה** – על הרגישות וההתייחסות לכל עניין ועניין ועל ההקשבה לכל אחד ואחת.

**תודה** – על הידע והניסיון שלך במקומות ובאתרים בהם טיילנו, שבאמצעותם

שיתפת אותנו והעשרת את עולמנו.

**ושוב תודה** – הערכה והערצה לך מדריך יחיד, מיוחד וייחודי. רצית והצלחת

שנהנה מכל רגע, אתה מורה דרך ומדריך למופת.

מודות לך ומקוות שניפגש בטיולים נוספים בעתיד ובהמשך.

**אשרינו והיתה לנו הזכות לזכות במדריך בעל עוצמה מעין זו.**

**בהוקרה, בהערכה ובברכת יישר כוח!**

אפרת יוסף: רח' שלום עליכם 4 עפולה, פלאפון: 052-8243417

ספיר פרוים: רח' ארבל 10 כפר יונה, פלאפון: 052-3401008